钦定古今图书集成/明伦汇编/闺媛典/第174卷 > 韩机训妻朱氏〈叶氏附〉
## 钦定古今图书集成/明伦汇编/闺媛典/第174卷 > 韩机训妻朱氏〈叶氏附〉

按《广东通志》：“朱氏，韩机训妻。年二十而寡，遗腹生子
铉，勤俭抚养。长娶妇叶氏，生一孙。未几，子孙相继没，
姑妇相依为命。朱年逾七十死，家贫不能具棺，叶贷
棺殓，昼夜号恸。乡人哀之，有司为助葬。”

===邓密妻廖氏===按《广东通志》：“廖氏，乐昌邓密妻，训导文庆女。年十六
归邓，三年夫亡，无子，冰霜自持，始终如一，卒年七十
九。嘉靖六年旌表。”